Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako gaurkotasun handiko galdera, oinarrizko elikagaien prezioei muga jartze aldera elikagaien banaketa handian esku-hartze publikoa egiteko aukerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatutakoaren babesean, gaurkotasun handiko galdera hau aurkezten du, Nafarroako Gobernuko lehendakariak urtarrilaren 26ko Osoko Bilkuran ahoz erantzun dezan:

Zer jarrera du Gobernuak oinarrizko elikagaien prezioei muga jarri eta jendea hobeki bizi ahal izate aldera elikagaien banaketa handian esku-hartze publikoa egiteko aukerari buruz?

Iruñean, 2023ko urtarrilaren 23an

Foru parlamentaria: Ainhoa Aznárez Igarza